Sastanak Operativne radne grupe za izradu Integriranog plana za energiju i klimu Bosne i Hercegovine, Trebinje

|  |
| --- |
|  Na sastanku u Trebinju 05 i 06.07.2022 razmatran je prijedlog ciljeva za integrirano upravljanje energijom i klimom u Bosni i Hercegovini za 2030.godinu. Tokom dvodnevnog sastanka diskusija se vodila u smjeru razmatranja ambicioznosti predloženih ciljeva, glavni identificirani rizici za implementaciju, specifični izazovi za implementaciju ciljeva u Federaciji Bosne i Hercegovine i Republici Srpskoj.Također se diskutovalo o ciljevima, politikama i mjerama za smanjenje emisija stakleničkih gasova i smanjenje potrošnje primarne energije, konkkretnije o usklađenosti sa NDC (Nationally Determined Contribution) ciljevima za Bosnu i Hercegovinu, usklađenost sa inventarom emisija stakleničkih gasova za Bosnu i Hercegovinu.Razmatrani su i ciljevi i mjere za smanjenje potrošnje finalne energije, konkretnije o programima obnove stambenih i javnih zgrada u cilju smanjenja potrošnje finalne energije, osvrt na ambicioznost ciljeva, smanjenje potrošnje finalne energije u sektoru industrije, očekivanja, projekcije, realnost implementacije kao i smanjenju potrošnje finalne energije u transportu.Na osnovu diskusije tokom sastanka, pripremljen je finalni prijedlog ciljeva za Bosnu i Hercegovinu za 2030. godinu, zajedno sa tekstom opredjeljenja kojim Bosna i Hercegovina argumentuje datu ambicioznost i ciljeve. Navedeni dokument je usaglašen od strane svih učesnika na sastanku Operativne radne grupe za izradu Integriranog plana za energiju i klimu Bosne i Hercegovine.Ovaj dokument će služiti kao osnova za pregovore koji će se voditi tokom neformalnog sastanka Ministarskog savjeta Energetske zajednice zakazanog za mjesec juli 2022. godine, i glasi: Prihvatanjem ciljeva smanjenja emisija gasova s efektom staklene bašte, smanjenja potrošnje primarne i finalne energije, te povećanja udjela obnovljivih izvora energije u bruto finalnoj potrošnji, uz osiguranje sigurnosti snabdijevanja i integraciju unutrašnjeg tržišta energijom, Bosna i Hercegovina se obavezuje na sljedeće:- Nesumnjivo je opredijeljenje za provedbu dekarbonizacije energetskog sektora i dostizanje kriterija ugljične neutralnosti do 2050. godine.-Osnovni pristup procesu dekarbonizacije provodi se postupnom eliminacijom proizvodnje i potrošnje energije iz fosilnih goriva, te prelaskom na korištenje obnovljivih izvora energije.- Iako je postojećim planskim dokumentima razvoja energetskog sektora u Bosni i Hercegovini predviđena izgradnja značajnih kapaciteta novih termoblokova, opredjeljenje Bosne i Hercegovine je da u periodu do 2030. godine neće biti izgradnje novih blokova na ugalj. U skladu s tim, izvršit će se velika rekonstrukcija dva bloka, kao i promjena načina njihovog rada na sagorijevanje uglja i drvne biomase, dok će treći blok u potpunosti biti prebačen u pogon na biomasu. Ovim činjenicama postiže se značajno smanjenje emisije gasova s efektom staklene bašte.- Opredjeljenje je za implementaciju „pravedne tranzicije“, koja bi istovremeno trebala nastaviti sa postepenim smanjenjem upotrebe uglja za proizvodnju električne energije.- U periodu do 2030. godine nije predviđena izgradnja novih postrojenja za proizvodnju električne energije iz prirodnog gasa. Ovo opredjeljenje ne zatvara prostor za uvođenje ove vrste elektrana nakon 2030. godine.- Planira se proizvodnja električne energije iz energije vjetra i sunca, kroz različite poslovne modele podržane inovativnim pristupima šema podrške.- Odlučeno je da se smanjenje finalne potrošnje energije provodi sa visokim stepenom ambicije. Da bi se postigao ovaj nivo ambicija, potrebna je značajna finansijska podrška iz međunarodnih izvora, u kombinaciji sa domaćim izvorima finansiranja.Imajući u vidu navedeno, Bosna i Hercegovina prihvata obavezu implementacije politika i mjera za provođenje procesa dekarbonizacije energetskog sektora. Intenzitet ovog procesa određen je ciljevima vezanim za četiri glavna indikatora implementacije procesa dekarbonizacije. Shodno tome, Bosna i Hercegovina prihvata obavezu da do 2030. godine postigne ciljeve u sljedećim iznosima:**-Emisije gasova gasova s efektom staklene bašte (GHG) – uključujući korištenje zemljišta, promjenu namjene zemljišta i šumarstvo (LULUCF) – 15.65 MtCo2****-Udio obnovljivih izvora energije (OIE) - 43.62%****-Energetska efikasnost -Primarna potrošnja energije (PEC) - 6.84 Mtoe****-Finalna potrošnja energije (FEC) - 4.34 Mtoe**Navedenim argumentima i iznesenim ciljevima, Bosna i Hercegovina se obavezuje na scenario implementacije procesa dekarbonizacije sa najvišim nivoom ambicija, koji se može ostvariti do 2030. godine. Veći nivo ambicija očekuje se u periodu nakon 2030. godine da se postigne puni cilj neutralnosti ugljika. |
|   |